ट्रेलर की शुरुआत एक ग्रीन रूम से होती है, जिसमें सनी लियोन अपने एक इंटरव्‍यू के लिए तैयार हो रही होती हैं। इस इंटरव्‍यू में सनी को यह कहकर रूबरू कराया जाता है कि वह बॉलीवुड की ऐसी एक्‍ट्रेस हैं, जिन्‍हें जितने प्‍यार करने वाले हैं, उतनी ही नफरत करने वाले भी हैं। सनी लियोन का जन्‍म कनाडा में हुआ और उनका नाम करणजीत कौर वोहरा है। ऐसे में यह ट्रेलर दिखाता है कि कैसे उनके परिवार की आर्थिक समस्‍या ने उन्‍हें पोर्न इंडस्‍ट्री में करियर बनाने के लिए बढ़ावा दिया। इस ढाई मिनट के ट्रेलर में इस पूरी कहानी की झलक को काफी मजेदार ढंग से दिखाया गया है।